**PRIMĂRIA MUNICIPIULUI SATU MARE**

**Serviciul Investiții, Gospodărire, Întreținere**

**Direcția Economică**

**Nr.** **37.679/ 21.06.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire-Întreținere și Directorul executiv al Direcției economice formulează următorul

**RAPORT DE SPECIALITATE**

**la proiectul de hotărâre privind aprobarea modificării Planului de lucrări de întreținere, înlocuire și dezvoltare a activelor concesionate la APASERV SATU MARE S.A. finanțat din Fondul de întreținere, înlocuire și dezvoltare (IID) pentru anul 2024**

Potrivit prevederilor art. 10 ale Anexei la Ordonanța de Urgență a Guvernului nr.198/22.12.2005 privind constituirea, alimentarea și utilizarea Fondului de întreținere, înlocuire și dezvoltare pentru proiectele de dezvoltare a infrastructurii serviciilor publice care beneficiază de asistență financiară nerambursabilă din partea Uniunii Europene, cu modificările și completările ulterioare, operatorul/unitatea administrativ-teritorială prezintă pentru aprobare autorității administrației publice locale planul de investiții aferent activelor date în administrare sau în concesiune care se finanțează din Fondul IID.

Potrivit aceluiași act normativ operatorul/unitatea administrativ-teritorială care beneficiază de asistență financiară nerambursabila din partea Uniunii Europene utilizează Fondul IID în următoarea ordine de priorități pentru:

a) plata serviciului datoriei publice guvernamentale constând în rate de capital, dobânzi, comisioane și alte costuri aferente împrumuturilor contractate sau garantate de stat, destinate cofinanţării proiectelor care beneficiază de asistență financiară nerambursabilă din partea Uniunii Europene;

b) plata serviciului datoriei publice locale constând în rate de capital, dobânzi, comisioane și alte costuri aferente împrumuturilor contractate sau garantate de autoritatea administrativ-teritorială, destinate cofinanţării proiectelor care beneficiază de asistență financiară nerambursabilă din partea Uniunii Europene;

b^1) plata serviciului datoriei constând în rate de capital, dobânzi, comisioane și alte costuri aferente împrumuturilor contractate de operatorul/operatorul regional, destinate cofinanţării proiectelor care beneficiază de asistență financiară nerambursabilă din partea Uniunii Europene;

c) cheltuieli neeligibile reprezentând cheltuielile de achiziție sau producție a activelor corporale utilizate pentru implementarea proiectelor care beneficiază de asistență tehnică nerambursabilă din partea Uniunii Europene dacă autoritatea responsabilă execută pregătirea terenului și a lucrărilor de construcție pe cont propriu, cheltuielile cu achiziția sau închirierea altor active care sunt considerate neeligibile, închirierea activelor fixe care sunt parte a cheltuielilor de capital, cheltuielile cu funcționarea unității de implementare a proiectului, precum și pentru alte categorii de cheltuieli neeligibile necesare proiectului;

d) întreținerea, înlocuirea și dezvoltarea activelor date în administrare sau în concesiune, inclusiv a celor dezvoltate cu finanțare nerambursabilă din partea Uniunii Europene și în conformitate cu programul aprobat de autoritatea administrației publice locale sau cu programul specific de operare și întreținere, convenit cu Comisia Europeană sau cu banca cofinanţatoare.

e) plata TVA-ului aferent lucrărilor de construcţie, întreţinerii, înlocuirii şi dezvoltării activelor realizate cu finanţare nerambursabilă din partea Uniunii Europene şi în conformitate cu programul aprobat de autoritatea administrației publice locale sau cu programul specific de operare și întreținere, convenit cu Comisia Europeană sau cu banca cofinanţatoare.

f) plata cofinanţării proiectelor care beneficiază de asistenţă financiară nerambursabilă.

Raportat la cele expuse mai sus, conform actului normativ prioritare sunt:

- Cheltuieli BEI: 3.400.000 lei;

- Rata+dobânzi BERD (aferent UAT Satu Mare): 715.210 lei;

- Proiect regional de dezvoltare a infrastructurii de apă și apă uzată din județul Satu Mare regiunea nord-vest, în perioada 2014-2020 –Reabilitarea rețelei electrice de medie tensiune, trecerea de la 6kV la 20kV pentru frontul de captare și uzina de apă Mărtinești: 59.500 lei,

- Componenta C1 - Managementul apei - apel depunere dosare de finanțare, Investiția 1 – Extinderea sistemelor de apă și canalizare în aglomerări mai mari de 2 000 de locuitori echivalenți, prioritizate prin Planul accelerat de conformare cu directivele europene, finantat prin PNRR - Extinderea rețelelor de apă și se canalizare din cartierul Sătmărel al municipiului Satu Mare, județul Satu Mare : 12.632.987 lei și cheltuieli neeligibile: 100.000 lei,

- Fondul de modernizare-Programul cheie 1 Surse regenerabile de energie si stocarea energiei - Noi capacitati de producere a energiei electrice produsă din surse regenerabile pentru autoconsum St. Epurare Satu Mare : 1.331.682 lei și cheltuieli neeligibile: 100.000 lei,

- Fondul de modernizare-Programul cheie 1 Surse regenerabile de energie si stocarea energiei - Noi capacitati de producere a energiei electrice produsă din surse regenerabile pentru autoconsum Dispecerat Put 36: 1.058.775 lei și cheltuieli neeligibile: 100.000 lei,

cheltuieli prezentate în Anexa nr. 2 la prezentul proiect.

În urma analizei și discuțiilor purtate de operator cu aparatul de specialitate din cadrul Primăriei Satu Mare se propune realizarea lucrărilor cuprinse în Anexa nr. 1. precum și plata cheltuielilor prezentate în Anexa nr. 2 la prezentul proiect de hotărâre.

Față de cele expuse mai sus, raportat și la prevederile din Actul constitutiv al societății potrivit cărora Consiliul de Administrație are puteri depline cu privire la conducerea și administrarea Societății, cu respectarea limitelor stabilite prin obiectul de activitate și atribuțiilor expres prevăzute de lege ca fiind de competența Adunărilor Generale, și are, printre atribuții și aprobarea/supunerea spre aprobare a investițiile ce urmează a se realiza de societate,

Având la bază și Hotărârea Consiliului de administrație nr. 16/21.06.2024,

Ținând cont și de documentația suport (Raportul nr. 11.765/20.06.2024 întocmit de Apaserv Satu Mare S.A.), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

**ec.Ursu Lucica ing. Szűcs Zsigmond**

Întocmit, 2 ex.

Szucs Zsigmond